als_Latn dik_Latn sag_Latn
Kështu thotë organizata Ndihmë për Donbasin, e cila mbledh në Rusi ndihma për separatistët në Lindje të Ukrainës.
Luftimet në lindje të Ukrainës vazhdojnë sërish fuqishëm, pavarësisht një marrëveshje të arritur në Minsk. Rebelët thonë se kanë vrarë 3 mijë ushtarë ukrainas. Por beteja e propagandës ka teprimet e saj
Kjo do ishte një tjetër histori e tmerrshme nga beteja në Lindje të Ukrainës. Një infermiere e re është vrarë në rajonin e Donbasit nga forcat e qeverisë ukrainase. Jo vetëm kaq, por ata edhe e kanë dhunuar trupin e saj, duke e copëtuar me sëpatë.
Kështu thotë organizata Ndihmë për Donbasin, e cila mbledh në Rusi ndihma për separatistët në Lindje të Ukrainës.
Ata tregojnë kështu historinë e Sasha Serovës, një infermiereje të re. Madje ka edhe një profil për këtë grua në faqen VKontakte, që është versioni rus i Facebook.
Vetëm se çuditërisht, Serova ngjan shumë me Sasha Grey, një legjendë amerikane e industrisë porno.
Propogandistët e Donbasit thjesht kanë vjedhur një foto? Ka edhe më shumë se kaq. Mbiemri i infermieres, Serova, në fakt do të thotë gri (Grey).
26- vjeçarja nga Kalifornia, me emrin e vërtetë Marina Ann Hantzis, njëherë është implikuar në konfliktin e Ukrainës. Në dhjetor të vitit 2013, kur protestohej në Maidan, ajo shkroi në Twitter: Mbahu Kiev. Kjo bëri që ajo të ishte objektiv i blogger-ave pro-rusë.
Grey është një legjendë në botën e pornos. Ajo ka fituar shumë çmime. Por në moshën 23- vjeçare hoqi dorë nga kjo gjini dhe tani punon si aktore në gjini të tjera. Ajo është edhe muzikante dhe shkrimtare.
Fushatën e mbështetësve të Donbasit në rrjetet sociale ajo e ka vënë re. Të mërkurën ajo ka bërë disa mesazhe.
I dua fansat e mi rus, shkroi ajo. Por kjo propagandë po shkon shumë larg, shkroi ajo, shoqëruar me hashtag-un #FuckPropaganda.
Spiegel
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn zho_Hans